Alvar Aalto

Alvar Aalto (naskiĝis la 3-an de februaro 1898, mortis la 11-an de majo 1976) estis mondfama finnlanda arkitekto. Aalto konatiĝis ankaŭ kiel urboplanisto, kaj kiel desegnisto de modernaj mebloj.

Inter liaj konstruaĵoj elstaras interalie la Teknologia Universitato de Helsinko aŭ la Aalto-Teatro en Essen (Germanio).

Li multe amis Italion, en kiu li kutimis pasigi ĉiujare multajn monatojn, precipe en Toskanio, kiun li trairadis desegnante ĝiajn antikvajn konstruaĵojn.

En Italio li konstruis preĝejon en Riola di vergato (Emilio, Italio), verko, kiu atestas pri ĉi tiu eksterordinara artisto.

La preĝejo difinita "aŭtentika teknologia veto" estas konkreta kaj sugestia, per siaj senprecedencaj arkaĵoj kaj velformaj strukturoj. Ĝi prezentas la efektiviĝon de io, kiu ŝajnis nerealigebla, ĉar neniam, ĝis tiam, oni faris en tiaj proporcioj antaŭfabrikitan verkon, laŭ, por tiu tempo, tiel avangarda konceptado, ke oni devis porokaze krei la fabrikinstrumentojn. La projekto estas de 1967, kaj la konstruado komenciĝis dek jarojn poste.

Verkoj
 Naĝejo AaltoAlvari

 Eksteraj ligiloj 

 Alvar Aalto at The Internet Name Database